Misterij zašto je Jurica Galoić (23) dobio batine na koncertu Prljavog kazališta u Areni riješila je zagrebačka policija. Mladić kojega prema riječima majke zanimaju ptice i fotografija, urinirao je u čašu pa potom zalijevao ljude mokraćom i pivom.

Njegova majka za 24sata je rekla kako njezin sin nije provocirao nikakve incidente.

- Kako mi je ispričao, kraj njih je bila grupa koja ih je cijelo vrijeme provocirala. Prvo su napali njegovog prijatelja koji je išao na WC, a onda je moj sin Jurica dobio udarac u glavu - kazala je Snježana Galoić dan nakon koncerta.

Zbog tučnjave na koncertu policija je prijavila pet osoba, 20-godišnjaka, 32-godišnjaka, 31-godišnjaka, 34-godišnjaka, ali i Juricu zbog omalovažavanja i vrijeđanja moralnih osjećaja građana.

Četvorica prijavljenih upozoravala su Juricu da prestane, a potom su ga i napali. Osim njega, lakše je ozlijeđen i jedan prijavljeni 32-godišnjak.